آمریکا ایکی قیز اوشاغی پالتارلاری سببیله اوچاغا آلینمادی.
آمریکانین ان بؤیوک هاوا یولو شیرکت‌لرین‌دن یونایتد ایرلاینز، تایت گئین ایکی قیز اوشاغی‌نین اوچاغا مینمه‌سینه ایجازه وئرمه‌دی.
آمریکا مطبوعاتیندا یئر آلان خبرلره گؤره، دنوئر اولوسلار آراسی هاوالیمانین‌دان میناپولیسه گئده‌جک اولان ایکی قیز اوشاغی، پالتارلاری‌نین "اویغون اولمادیغی" سببیله اوچاغا آلینمادی.
هاوا یولو شیرکتی مسئولو، "یونایتد پاس" بیلتی صینیفین‌دکی یولجولاردا پالتارلارینی دییشدیرمه‌لرینی یا دا تایت‌لاری‌نین اوستونه پالتار گئیمه‌لرینی ایسته‌دی.
تایت گئین باشقا بیر یولجو ایسه پالتارینی دییشدیردیک‌دن سونرا اوچاغا مینه‌بیلدی.
سوسیال مئدیادا هاوا یولو شیرکتینه اعتراض‌لارین آرتماسی‌نین آردین‌دان، یونایتد ایرلاینز، اوچاغا آلینمایان یولجولارین پالتارلاری‌نین سیاحت ائتدیک‌لری بیلت صینیفی‌نین "پالتار قایدا‌لارینا اویغون گلمدیگی" آچیقلاماسی ائتدی.
